În 1935 Wittke a fost înrolat în Wehrmacht și a îndeplinit funcția de comandant al Regimentului 46 Infanterie până în septembrie 1939. La sfârșitul anului 1939 a devenit comandant al Diviziei 170 Infanterie, pe care a condus-o până în februarie 1942. După ce a îndeplinit inițial rolul de forță de ocupație în Danemarca și Franța, Divizia 170 Infanterie a fost transferată apoi în România, unde a contribuit la instruirea unităților militare române. Divizia s-a aflat permanent pe Frontul de Est, luptând în Basarabia și în Crimeea și participând la ocuparea Sevastopolului. Generalul-maior Wittke a fost decorat pe 19 septembrie 1941 cu Ordinul „Mihai Viteazul” cl. III-a „pentru destoinicia, devotamentul și bravura personală de care au dat dovadă în luptele contra bolșevicilor în colaborare cu trupele române”.